El processament dels violadors en els tribunals per crims de guerra és un fenomen recent. En general, el Dret internacional humanitari es refereix al maltractament de civils i a "qualsevol devastació no justificada per necessitat militar". Les violacions de guerra rares vegades s'han processat com un crim de guerra. Després de la Segona Guerra Mundial, en els Tribunals de Nuremberg, no es van incriminar a criminals de guerra nazis per violació, encara que els testimonis van declarar sobre les violacions de guerra. El Tribunal de Crims de Guerra de Tòquio va condemnar als funcionaris japonesos per "no haver evitat la violació" en la Massacre de Nanquín, coneguda com "Les Violacions de Nanquín". El jutge Richard Goldstone, fiscal cap del Tribunal Penal Internacional per a l'antiga Iugoslàvia, va comentar que la violació "mai ha estat la preocupació de la comunitat internacional."